Karujärv

Karujärv ( — "Ursa lago") estas lago en Estonio, kiu situas en okcidenta parto de la insulo Saaremaa, en distrikto Lääne-Saare. Ĝi estas la plej granda lago sur la insulo Saaremaa kaj la 13-a laŭ grandeco en Estonio.

 Priskribo 
Lago Karujärv troviĝas proksimume je 4,5 km norde de vilaĝo Kärla. Ĉe la norda bordo situas vilaĝo Karujärve (antaŭe Dejevo, sovetia milita urbeto). Ĉe la orienta bordo funkcias kelkaj kampadejoj. Laŭ la nordorienta bordo iras aŭtovojo kun busa trafiko.

En la lago troveblas kelkaj malgrandaj insuloj. Antaŭe ilia kvanto estis 5, sed nuntempaj informfontoj diras pri nur 3 insuloj, ĉar aliaj du kuniĝis kun bordo, eble pro malleviĝo de la akvonivelo en la jaro 1932.Kalale: Saaremaa Karujärv – järv, kus ahvenad söövad vähki 

Alteco super la mara nivelo estas 32 metroj. Areo de la lago estas 345,6 hektaroj (349,9 hektaroj kune kun la insuloj). La longo de la bordo estas 12,276 km.keskkonnainfo.ee   Longo de la lago estas 2,8 km, larĝo 2,2 km. Maksimuma profundo — 6 metroj.Проозес Э., Сааремаа, Tallinn, 1990, p. 87 La bordoj estas plejparte kovritaj per densa arbaro. La fundo estas sabla, ĉe la kampadejoj ekzistas sablaj strandoj.

En la lago abundas kankroj. Multas ankaŭ fiŝoj: perkoj, ezokoj, idusoj, skardinioj, tinkoj, koregonoj kaj ĉotoj.

 Historio 
eta|maldekstre|Kampadejo surborde de Karujärv
La lago Karujärv aperis proksimume antaŭ 8 mil jaroj, apartiĝinte de la maro, kaj nun estas la plej malnova lago sur la insulo Saaremaa.

Antaŭ la Dua mondmilito Estonio kontraktis kun Soveta Unio pri uzado de apuda vilaĝo Karujärve kiel milita objekto. Poste Estonio iĝis parto de USSR, kaj en la jaro 1959 la vilaĝo estis alinomita al Dejevo laŭ Heroo de Soveta Unio Vladimir Dejev. Ĝi funkciis kiel grava parto de sistemo de nacia defendo ĉe okcidentaj limoj de Sovetunio.  Nun la milita urbeto ne plu estas uzata kaj iĝas turisma objekto.   Tamen, en la lago oni ofte trovas neeksplodintajn aerbombojn. Ekzemple, dum purigado de la lago en la jaroj 2009—2017 oni trovis pli ol 50 bombojn.  

Dum sovetia tempo kolĥozo Kärla organizis kampadejojn surborde.

 Legendoj 
La nomo Karujärv signifas estone "Ursa lago". Ekzistas legendo, ke ĝi ekestis, kiam sep ursoj malpaciĝis inter si. Por kvietigi ilin, naturfortoj estigis pluvon, kiu aperigis la lagon. Pro tio ke la ursoj disiris al diversaj direktoj, la lago havas sep golfetojn.

 En kulturo 
Estona verkisto Jakob Mändmets dediĉis rakonton "Lago" al la lago Karujärv.Миллер В., Сааремаа, Tallinn, 1973, p. 77

 Referencoj 

Kategorio:Lagoj en Estonio
Kategorio:Saaremaa